Happy New Year 2022: भारत समेत पूरी दुनिया में नए साल का जोरदार स्वागत, देखिए VIDEOS
भारत समेत दुनियाभर में नए साल (Happy New Year 2022) का आगमन हो चुका है और लोग बेहद उत्साह के साथ इसे मना रहे हैं। सबसे पहले नए साल का आगाज न्यूजीलैंड के ऑकलैंड में हुआ जहां लोगों ने आतिशबाजी के साथ न्यू ईयर का स्वागत किया।
Happy New Year 2022: भारत समेत दुनियाभर में नए साल (Happy New Year 2022) का आगमन हो चुका है और लोग बेहद उत्साह के साथ इसे मना रहे हैं। सबसे पहले नए साल का आगाज न्यूजीलैंड के ऑकलैंड में हुआ जहां लोगों ने आतिशबाजी के साथ न्यू ईयर का स्वागत किया। ऑस्ट्रेलिया के सिडनी में भी लोगों ने नए साल के स्वागत में जमकर आतिशबाजी की।आपको बता दें कि, विश्व में नए साल का आगमन सबसे पहले ऑस्ट्रेलिया और न्यूजीलैंड में होता है। वहीं, कोरोना वायरस के ओमिक्रॉन वैरिएंट के बढ़ते खतरे के बीच दुनियाभर के देश नए साल के मौके पर विशेष सतर्कता बरत रहे हैं। कई जगह न्यू ईयर पर आतिशबाजी हुई तो कहीं घंटियां बजाकर नए साल का स्वागत किया गया। नए साल के जश्न को धूमधाम से मनाने के लिए लोग काफी उत्साहित दिखे।पाबंदियों के बीच नए साल का जश्न भारत में भी ओमिक्रॉन के खतरे को देखते हुए कई राज्यों में नाइट कर्फ्यू लगाया गया है। नए साल के जश्न पर कई तरह की पाबंदियां लगाई हैं। नए साल के स्वागत में मुंबई के छत्रपति शिवाजी महाराज टर्मिंस को खूबसूरत तरीके से सजाया गया। नए साल की पूर्व संध्या पर मुंबई बांद्रा वर्ली सी लिंक में लाइट और लेजर शो हुआ। नववर्ष 2022 की पूर्व संध्या पर दिल्ली में नार्थ ब्लॉक, साउथ ब्लॉक और संसद भवन को रोशन किया गया।PM मोदी नए साल पर जारी करेंगे किसानों की 10वीं किस्तप्रधानमंत्री नरेंद्र मोदी ने आज ट्वीट कर कहा कि नव वर्ष, 2022 का पहला दिन देश के अन्नदाताओं को समर्पित रहेगा। शनिवार दोपहर 12:30 बजे वीडियो कॉन्फ्रेंसिंग के जरिए पीएम-किसान की 10वीं किस्त जारी करने का सौभाग्य मिलेगा, इसके तहत 20 हजार करोड़ रुपये की राशि के ट्रांसफर से 10 करोड़ से अधिक किसान परिवारों को लाभ होगा।राष्ट्रपति ने नए साल की पूर्व संध्या पर देशवासियों को शुभकामनाएं दीराष्ट्रपति रामनाथ कोविंद ने नए साल की पूर्व संध्या पर शुक्रवार को देशवासियों को शुभकामनाएं दी और उनसे नये साल में देश एवं समाज की प्रगति के अभियान में योगदान देने का संकल्प लेने का आह्वान किया। राष्ट्रपति ने कहा, ‘‘नये वर्ष 2022 के उल्लासपूर्ण अवसर पर मैं भारत और विदेशों में रहने वाले हमारे देशवासियों को बधाई और शुभकामनाएं देता हूं।’’ राष्ट्रपति कोविंद ने कहा कि आशा करते हैं कि नया साल 2022 आपके जीवन में खुशियां और अच्छे स्वास्थ्य के साथ सफलता एवं समृद्धि लायेगा।